GiliGold/VAD_KnessetCorpus huggingface dataset:
ירדנה מלר-הורוביץ: ביום שני, כ"ה בכסלו זה נר שני של חנוכה, ולכן ישיבת הכנסת תיפתח בשעה 13:00 כדי לאפשר לוועדות בכל שבוע החנוכה להמשיך את העבודה הסדירה, ותסתיים בשעה 16:00 כדי לעלות לטרקלין ולהדליק מוקדם ככל האפשר סמוך לסיום הישיבה נר של חנוכה.
ירדנה מלר-הורוביץ: ביום שלישי, ה-8 לדצמבר, נר שלישי של חנוכה, הישיבה תיפתח בשעה 13:00 ותסתיים בשעה 16:00 לכל המאוחר, וביום רביעי היא נפתחת כרגיל ב-11:00 ותסתיים ב-15:00 לכל המאוחר, כדי לאפשר לחברי כנסת להגיע להדלקות נר.
דוד ביטן: שבוע אחרי זה?
ירדנה מלר-הורוביץ: לאחר חנוכה זה שבוע רגיל.
אלעזר שטרן: ההגדרה של נר שני של חנוכה, למה היא?
אלעזר שטרן: אצלנו ביהדות היום הולך אחרי הלילה.
אלעזר שטרן: כשאת אומרת שנעלה להדליק את הנר השני, זה אומר שאת הנר השני הדלקנו יום קודם?
ירדנה מלר-הורוביץ: לא, יום קודם הדלקת בכ"ד בכסלו את נר ראשון, זה נר שני.
אלעזר שטרן: זה מה שאני אומר, שיום שני זה הדלקה של נר ראשון.
ירדנה מלר-הורוביץ: בכ"ד בכסלו, שזה יום ראשון בשבוע, יום א', יהיה נר ראשון של חנוכה בלילה.
אלעזר שטרן: אבל את כותבת כאן שביום שני זה נר שני של חנוכה, זה לא זה.
ירדנה מלר-הורוביץ: אבל ידליקו שני נרות.
אלעזר שטרן: בערב.
ירדנה מלר-הורוביץ: מסורת בידינו שנר ראשון של חנוכה כל אחד נוסע להדליק בביתו, את זה ביקשו וזאת כבר מסורת של שנים.
ירדנה מלר-הורוביץ: כדי שחברי הכנסת יידעו שתהיה כאן הדלקת נר, אני מציינת את זה.
ישראל אייכלר: צריך להיות כתוב: הדלקת נר שני של חנוכה.
ירדנה מלר-הורוביץ: אנחנו נדייק בסדר-היום הכללי של הכנסת, בסדר?
ירדנה מלר-הורוביץ: אם נר ראשון יוצא ביום שני, אנחנו נדליק נר שני.
אלעזר שטרן: אלה עם הכיפונת יכולים להתבלבל, אלה יודעים.
ירדנה מלר-הורוביץ: אתם שמים לב, שאין כאן פירוט השנה של פורים, של שבועות, ולא בכדי, משום שזה יוצא בסופי שבוע.
ירדנה מלר-הורוביץ: זאת אומרת, שאם בשנים עברו היו חופשות בפורים, היו חופשות בשבועות, זה נופל על סופי שבוע, ואנחנו עובדים נטו מה שאני הקראתי, זאת אומרת גם בחנוכה יש ימי עבודה רגילים, רק שינינו את שעות העבודה.
ישראל אייכלר: מתי יוצא פורים?
ירדנה מלר-הורוביץ: פורים יוצא בי"ד באדר ב', ביום חמישי בשבוע.
ירדנה מלר-הורוביץ: אני יודעת שאין חופש פורים השנה.
ישראל אייכלר: חבר הכנסת אלעזר שטרן גר רחוק מאוד, ואם הוא צריך לקרוא את המגילה ביישוב שלו, איך זה נקרא?
אלעזר שטרן: הושעיה.
ישראל אייכלר: הוא חייב לעזוב, הוא לא יכול להיות פה ביום רביעי בהצבעות.
ירדנה מלר-הורוביץ: אני מציעה שקודם כל נאשר את מה שהיה במסגרת התייעצות הנשיאות, ואם יש לכם בקשות שקשורות בהלכה, אנחנו נבדוק את זה.
דוד ביטן: למה הוא לא יכול באותו יום?
ירדנה מלר-הורוביץ: חזקה על יושב ראש הכנסת, שהוא בקי, אתם תתייעצו אתו.
דוד ביטן: בוא נקבע יום אחד לפני.
ירדנה מלר-הורוביץ: אבל אני לא יודעת - - -
דוד ביטן: אנחנו נאשר את זה כפי שזה, אבל אנחנו נתקן תיקונים אם צריך, מה הבעיה?
ירדנה מלר-הורוביץ: המושב השלישי ייפתח לאחר החגים, בכ"ח בתשרי ה-30 באוקטובר.
ישראל אייכלר: בתענית אסתר אי-אפשר - - -
דוד ביטן: אני מבקש לאשר את המסגרת, ואם יש השגות לגבי תאריכים מסוימים, לפנות למזכירת הכנסת.
יואב בן צור: אני רוצה לומר שהאופטימיות פה היא יפה וטובה, שעד ה-30 באוקטובר תהיה ממשלה יציבה וכו'.
דוד ביטן: היא תפסיק להיות יציבה לקראת תקציב 2017 בסוף, בסוף דצמבר.
איילת נחמיאס ורבין: ראיתי שראש הממשלה רוצה לדחוק בך להביא עוד חצי שנה תקציב דו-שנתי נוסף.
דוד ביטן: כן, אבל האוצר לא יכול לעמוד בזה, אף פעם לא הצליח לעמוד בזה.
אלעזר שטרן: תפטרו את האוצר.
דוד ביטן: לא, הוא לא יעמוד בזה עד אפריל, תמיד זה ככה.
דוד ביטן: מי בעד אישור המלצת הנשיאות?
דוד ביטן: הצבעה בעד – 8 נגד – אין המלצת נשיאות הכנסת בדבר מועדי כנסים במושב השני, פתיחת המושב השלישי של הכנסת העשרים וכן ישיבות הכנסת בשבוע שחל בו חג החנוכה נתקבלה, ואם יהיה צורך, יתבצעו תיקונים.
דוד ביטן: פעם ראשונה שאנחנו מאשרים את זה, ולא מתנגדים לזה - - -
ישראל אייכלר: עם ההערה של תענית אסתר.
דוד ביטן: עם ההערה שיהיו תיקונים בעתיד, אם יהיה צורך.
ירדנה מלר-הורוביץ: הרכב הוועדה המשותפת של ועדת החוקה, חוק ומשפט וועדת החוץ והביטחון בהתאם להוראות סעיף 4(ה) לחוק האזנת סתר, התשל"ט-1979.
דוד ביטן: יש לנו ועדה לפי חוק האזנת סתר, שחייבת חובת דיווח שנתית לוועדה המשותפת לוועדת החוקה, חוק ומשפט ולוועדת החוץ והביטחון.
דוד ביטן: זאת ועדת דיווחים על האזנות סתר של משרד הביטחון.
דוד ביטן: מדובר בוועדה סודית – שהנושאים בה סודיים, הוועדה היא לא סודית.
<ארבל אסטרחן: לא, כתוב בחוק שהיא תשב בדלתיים סגורות.
דוד ביטן: הנושאים בה סודיים, לכן אנחנו לא נקבע ועדה גדולה.
דוד ביטן: אני מציע שיהיו שישה ולא ארבעה, שניים מהליכוד, שניים מהעבודה או מהמחנה הציוני, מכיוון שיושב ראש הוועדה מהבית היהודי – שיישאר, ויש עתיד אלעזר שטרן שהוא אלוף.
אחמד טיבי: אדוני, יש נציג למשותפת?
דוד ביטן: לא, אין.
יואל חסון: כי לא מאזינים לכם.
דוד ביטן: אל תיתן לי להשיב...
יואל חסון: אתה פשוט עלול לשמוע הקלטה של עצמך.
יואב בן צור: למה אין לנו נציג?
יואב בן צור: תוריד למחנה הציוני, תוריד לליכוד.
יואל חסון: אל תוריד למחנה הציוני שום דבר.
אחמד טיבי: נדמה לי שעכשיו אנחנו דנים במשותפת, חבר הכנסת בן צור.
דוד ביטן: בכל הוועדות אני משתדל לקבוע 16 חברים, כדי שכל הסיעות יהיו בפנים.
דוד ביטן: בוועדה הזאת זה לא המצב, פעם אחת בשנה נפגשים, בואו נוותר על זה.
יואב בן צור: למה אתה צריך שניים מהליכוד ומהמחנה הציוני שניים?
דוד ביטן: אבל אז אגודה תרצה וכולם ירצו.
דוד ביטן: המפלגות הגדולות.
איילת נחמיאס ורבין: מישהו מכם שומע את השני בכלל?
אחמד טיבי: האם לנציג אוכלוסיית המצותתים יש נציגות?
אחמד טיבי: אנחנו רוצים פיצוי.
דוד ביטן: לוועדה הזאת?
אחמד טיבי: אתם דוחקים אותנו מהוועדה.
יואל חסון: אני אגיד לך מה יהיה הפיצוי, נאזין לך יותר...
דוד ביטן: בוא נגיד בוועדה אחרת, נדאג למשותפת - - -
יואל חסון: אנחנו מבטיחים לך האזנה באיכות HD.
דוד ביטן: כל השנים היא היתה מורכבת מארבעה נציגים.
אחמד טיבי: חבר הכנסת יואל חסון, תציע את ההצעה.
יואל חסון: אני אמרתי לו שהוא יוותר על הייצוג הזה, ואנחנו נבטיח לו האזנה באיכות HD...
אחמד טיבי: המחוות שלכם הורגות אותנו, הן פה נתקעות כל הזמן.
יואל חסון: זה מה שנקרא "לפנק, לפנק לפנק".
דוד ביטן: תקשיב טוב, אם אתה תהיה בוועדה, אתה תפסיד פוליטית, למה?
דוד ביטן: כולם יגידו לך - - -
אחמד טיבי: רציתי לשלוח את מסעוד גנאים לוועדה.
ישראל אייכלר: דוד, אבל יש פה 13 חברי כנסת של ש"ס ויהדות התורה.
יואב בן צור: לא יכול להיות שאפילו אחד לא ייכנס.
דוד ביטן: זה יתכן, למה לא יתכן?
אחמד טיבי: ברצינות, לפרוטוקול, אנחנו לא מעוניינים להיות חלק מהוועדה.
יואב בן צור: אנחנו רוצים נציג אחד לכל החרדים.
דוד ביטן: אין בעיה, אחד יהיה מהליכוד ואתם תקבלו אחד.
דוד ביטן: פה אנחנו לא יכולים ללכת לפי ההרכב הסיעתי, זו ועדה קטנה.
אחמד טיבי: האם הוועדה תהיה אחראית על האזנות במסיבות סיום או פרידה?
דוד ביטן: במסיבות סיום שלכם, כן.
אחמד טיבי: לא התכוונתי - - -
איילת נחמיאס ורבין: אני הבנתי למה התכוונת.
אלעזר שטרן: השיקול של צדק פוליטי לא תופס פה, הוא לא תופס בוועדות המשנה האחרות.
אלעזר שטרן: בדרך כלל זה היה מקובל שזאת פררוגטיבה של ראשי הוועדות.
דוד ביטן: אנחנו לא נוהגים כך.
אלעזר שטרן: אבל אתה מגדיל.
דוד ביטן: אנחנו מתייעצים אתכם.
דוד ביטן: חבר הכנסת שטרן, אנחנו לא מחויבים בזה, בכל הוועדות המשותפות הרכבנו הרכב שמתאים סיעתית, אז הגדלתי כדי שזה יהיה מקובל, לכל סיעה היה ייצוג.
אלעזר שטרן: בוועדת המשנה לשירותים הגדלת?
דוד ביטן: היא לא ועדת חוץ וביטחון, היא משותפת, היא לפי חוק אחר.
<ארבל אסטרחן: היא משותפת עם ועדת החוקה, חוק ומשפט.
דוד ביטן: ולפי חוק מסוים, זאת לא ועדת משנה שלכם.
דוד ביטן: שלכם, תעשו מה שאתם רוצים.
יואב בן צור: אני גם מוועדת החוקה, חוק ומשפט וגם מוועדת החוץ והביטחון.
דוד ביטן: אז אני אומר שישה חברים – שניים של המחנה הציוני, אחד מהבית היהודי ניסן סלומינסקי, אתם מתעקשים?
<ז'קלין ויזמן אלפסי: ברור.
דוד ביטן: אבל זה לא הולך לפי סיעות.
<ז'קלין ויזמן אלפסי: אבל אנחנו יותר גדולים מהשאר.
<ז'קלין ויזמן אלפסי: לא משנה, אבל במילא מייקל אורן שם, למה לא?
דוד ביטן: מייקל אורן, זה נכון.
<ז'קלין ויזמן אלפסי: וגם מירב נמצאת שם.
דוד ביטן: אז בוא נקבע שבעה – שבעה אני לא יכול.
יואב בן צור: כל אחד יקבל אחד.
דוד ביטן: לא, אי אפשר להקים פה ועדה גדולה, אז לא.
דוד ביטן: אבל אי אפשר, מה לעשות שגם מגיע לאופוזיציה, אז כולם מקבלים רק שניים.
דוד ביטן: אנחנו ארבעה והם שניים, מה אתם רוצים?
יואל חסון: תמיד הוועדות האלה הן בין ארבעה לשישה.
יואב בן צור: יש עתיד אחד, מהמחנה הציוני אחד.
דוד ביטן: בכל הוועדות נתנו לכולם, אבל זו לא הוועדה.
דוד ביטן: מה, זו גם ועדה פוליטית?
דוד ביטן: כינוס אחד בשנה, לפי חוק האזנות סתר, מה אתם רוצים?
ישראל אייכלר: אין שום סיבה שליש עתיד שיש 11 מנדטים יהיה נציג, וליהדות התורה ולש"ס שיש 13 נציגים, לא יהיה נציג.
יואל חסון: ממתי נהייתם ביחד, אשכנזים ומזרחיים ביחד?
יואל חסון: אבל אולי תתחילו בבית כנסת משותף?
אחמד טיבי: אתם צריכים לעשות מה שאנחנו עשינו, רשימה חרדית משותפת.
דוד ביטן: תקשיבו, האמת שיש עתיד מקבלת בגלל הרקע האישי של שטרן, הוא אלוף בצה"ל.
יואב בן צור: מה ההבדל?
יואב בן צור: אני גם קצין בצה"ל.
יואל חסון: אתה יודע איזה איכויות שמע יש לבן צור?...
דוד ביטן: אל תגזימו, אלוף בצה"ל.
יואל חסון: בן צור כל תקציב פנוי הוא שומע...
דוד ביטן: זה לא תקציב.
דוד ביטן: אני מצטער, אני לא נותן לכולם.
אחמד טיבי: מה הכישרונות הנדרשים לוועדה הזאת?
אחמד טיבי: שמיעה טובה.
דוד ביטן: רבותי, שישה – שניים מהמחנה הציוני, אחד מיש עתיד שזה אלעזר שטרן, מהבית היהודי ניסן סלומינסקי, מהליכוד אחד אבי דיכטר, מהתנועה המשותפת מי?
אחמד טיבי: לא, תגיד התנועה החרדית.
דוד ביטן: מי מהתנועה החרדית המשותפת?
ישראל אייכלר: יואב בן צור.
יואב בן צור: אני.
אחמד טיבי: ה"שמען" הכי טוב...
דוד ביטן: נתתי לש"ס, לא נתתי למשותפת.
דוד ביטן: מתי תביאו לי את השמות מהמחנה הציוני?
דוד ביטן: אני צריך לקרוא את זה.
איילת נחמיאס ורבין: עד שאתה תודיע במליאה, ניתן לך את זה.
דוד ביטן: חבר הכנסת בן צור, חבר איזה ועדה אתה?
יואב בן צור: ועדת החוקה וחוץ וביטחון, מה שאתה רוצה.
דוד ביטן: הוא חבר בשתיהן, אז אפשר לסדר.
דוד ביטן: אתם צריכים להביא לנו שניים מוועדת חוץ וביטחון.
איילת נחמיאס ורבין: למה לא אחד מפה ואחד מפה?
דוד ביטן: אז תכניסי את חבר הכנסת בן צור מטעם ועדת החוץ והביטחון.
דוד ביטן: אתה חבר ועדת החוץ והביטחון?
יואב בן צור: כממלא מקום.
אחמד טיבי: לא, ממלא מקום אסור.
דוד ביטן: חבר'ה, אל תעשו עניין מכלום.
איילת נחמיאס ורבין: לכולם מותר לעשות עניין ולנו אסור לעשות עניין?
דוד ביטן: לא, אל תעשו עניין מכלום.
דוד ביטן: אם צריכים שניים מוועדת החוץ והביטחון, תביאו שניים משם.
דוד ביטן: ישיבה אחת בשנה, נותנים ממש את השמות למי מאזינים?
דוד ביטן: אז מה עושים בוועדה הזאת?
<ארבל אסטרחן: כתוב שיהיה דיווח לוועדה על מספר ההיתרים שניתנו להאזנות למטרות ביטחון המדינה.
דוד ביטן: על מספר ההיתרים, איזה פיקוח יש?
דוד ביטן: כשאומרים 2,000 האזנות, זה פיקוח?
דוד ביטן: שטויות.
<ארבל אסטרחן: יש להם עוד תפקידים, תקנות שנוגעות להאזנות ביטחוניות יהיו באישור הוועדה המשותפת הזאת.
דוד ביטן: זה בסדר, זה חשוב.
דוד ביטן: הצבעה בעד – רוב נגד – מיעוט הרכב חברי הוועדה המשותפת של ועדת החוקה, חוק ומשפט וועדת החוץ והביטחון בהתאם להוראות סעיף 4(ה) לחוק האזנת סתר, התשל"ט-1979 נתקבל: שניים מהמחנה הציוני, אלעזר שטרן מיש עתיד, ניסן סלומינסקי מהבית היהודי, אבי דיכטר מהליכוד ויואב בן צור מש"ס.
אחמד טיבי: אני רוצה רביזיה, כי לא ברור מה הסמכויות של הוועדה...
אחמד טיבי: ברור לכם מה הסמכויות של הוועדה?
יואל חסון: לא רוצים לדעת.
אחמד טיבי: יואל לא מעוניין לרדת לפרטי פרטים של סמכויות הוועדה.
דוד ביטן: מתי תביאו את השמות?
איילת נחמיאס ורבין: עד שתצטרך לעלות זה יהיה.
יואל חסון: תן קודם כל להאזין ולהבין.
ירדנה מלר-הורוביץ: זהו, הסתיים?
דוד ביטן: חבר הכנסת דב חנין, רצית להגיד הצעה לסדר?
דוד ביטן: 3 דקות לרשותך.
דב חנין: תודה לך, אדוני היושב-ראש, נדמה לי שחלה טעות בהזמנה לישיבה הזו מכיוון שוועדת הכנסת כבר קיבלה החלטה בעניין סדרי דיון מיוחדים.
דב חנין: על ההחלטה הזו התבקש דיון מחודש, ובאותו דיון מחודש שהתבקש החליטה ועדת הכנסת שלא לקיים דיון מחודש.
דב חנין: כך שאנחנו נמצאים במצב שיש החלטה סופית של ועדת הכנסת לגבי סדרי דיון מיוחדים.
דב חנין: את ההחלטה הזו אי אפשר לשנות.
דב חנין: מייד אקרא לך, לא אשאיר את הדברים בלי ליווי.
דוד ביטן: תגיד לי איפה כתוב שאי אפשר לשנות.
דוד ביטן: היועצת המשפטית לימדה אותי, כמה פעמים רציתי לעשות כל מיני דברים, פירשתי איך שאני מבין, והבנתי היטב, האמן לי, והיא אמרה לי: אם זה לא כתוב אתה לא יכול.
דוד ביטן: אני שואל אותך איפה זה כתוב.
דב חנין: מייד אגיד לך איפה זה כתוב.
דוד ביטן: אתן לך דקה להסתכל על התקנון עוד פעם.
דב חנין: אני את התקנון הזה, אפילו במהדורה החדשה שארבל אסטרחן הכינה, מכיר כמעט בעל-פה.
דוד ביטן: אקל עליך.
דב חנין: לא צריך, אקרא לך.
דוד ביטן: לא צריך גם את זה, אגיד לך מדוע.
דוד ביטן: כתבו לי ב"וואטסאפ" המשותף, אחמד טיבי כתב את זה.
דוד ביטן: למרות שאני חשבתי שהוא לא צודק כי אני תמיד יכול לתקן ולעשות רביזיה לתיקון.
דוד ביטן: שאלתי את היועצת המשפטית ועכשיו היא תגיד לכם את מה שהיא אמרה לי.
דב חנין: לפני שהיא תגיד את מה שהיא אמרה לך בואו נגיד את מה שאנחנו אומרים.
דב חנין: אני מפנה לסעיף 115(ז)(1): "הצבעה בבקשה לדיון מחדש בנושא מסוים תתקיים פעם אחת בלבד".
דב חנין: אנחנו נמצאים בסיטואציה שהיתה בקשה לדיון מחדש בסדרי הדיון המיוחדים, התקיימה ההצבעה הזאת.
דב חנין: בזה הסתיים הדיון בנושא.
דוד ביטן: יש לי הפתעה בשבילך, עשינו כבר עוד פעם דיון.
דב חנין: כי אני לא הייתי פה.
דב חנין: יכול להיות שוועדת הכנסת טעתה.
דוד ביטן: היה עוד תיקון שעשינו פה, תיקון על התיקון.
מרב מיכאלי: התיקון ההוא היה בהסכמה.
דב חנין: בהסכמה הכול אפשר.
דוד ביטן: בהתחלה לא הסכמתם ולאחר מכן הסכמתם.
דוד ביטן: לא טענתם את הטענה הזאת אז ולא תוכלו לטעון אותה היום.
דוד ביטן: יש שיהוי בטענה הזאת.
דב חנין: אני רוצה להסביר כי עוד לא סיימתי את הזמן שלי.
דוד ביטן: נתתי לך 3 דקות.
דוד ביטן: עם כל הכבוד, עד כאן, מספיק.
דב חנין: אדוני, לא סיימתי.
דוד ביטן: אתה לא יכול עד אינסוף.
דב חנין: תן לי לדבר דקה ברצף.
דוד ביטן: חצי דקה יש לך.
דב חנין: הדבר הזה מאוד-מאוד ברור.
דב חנין: הנושא שנקרא סדרי דיון מיוחדים הובא על-ידי הממשלה והקואליציה, הוכרע.
דב חנין: התבקשה רביזיה בעניין הזה כדי לשנות משהו בסדרי הדיון המיוחדים.
דב חנין: ועדת הכנסת אמרה: סוגרים את הדלת לשנות משהו בסדרי הדיון המיוחדים, אין עוד יותר אפשרות.
דב חנין: כן, זה מה שהיא אמרה, זה המשמעות של דחיית הרביזיה.
דוד ביטן: מעולם לא אמרתי: סופי.
דב חנין: אדוני היושב-ראש, רק אסביר את המשמעות של ההחלטה.
דוד ביטן: הסברת את זה כבר.
דב חנין: המשמעות של ההחלטה הזאת היא שמרגע זה ואילך אין סופיות בהחלטת הוועדות.
דב חנין: נשמע את הפרשנות של היועצת המשפטית.
דב חנין: זכותך לא להסכים.
דב חנין: אני רק אומר את דעתי.
דוד ביטן: אתה מזכיר לי חבר טוב שהיה תופס אותי בטלפון שעה וחצי עד שכל האוזן שלי היתה מתחממת.
דוד ביטן: הוא אמר לי: "הבנת?
דוד ביטן: " ואני אמרתי לו: "כן," אז הוא אמר: "טוב, אסביר לך עוד פעם".
דוד ביטן: עזוב את זה, כבר הסברת את זה 8 פעמים.
דב חנין: אני אומר למען הפרוטוקול- - -
דוד ביטן: גמרנו, מספיק.
דוד ביטן: אתה רוצה שאוציא אותך עוד פעם?
דב חנין: תוציא, תעשה מה שאתה רוצה.
דוד ביטן: אתה כל הזמן מנסה להשתלט.
דוד ביטן: הבנו את מה שטענת.
דב חנין: אני לא מנסה להשתלט.
דב חנין: אני מבקש לומר משפט אחרון.
דוד ביטן: אני אומר לך שאני לא מסכים אתך.
יצחק וקנין: תן לנו לשמוע את היועצת המשפטית.
דוד ביטן: אין משפט אחרון.
דב חנין: תהיה בריא.
דב חנין: למה אתה כל-כך עצבני?
דוד ביטן: כי מכבדים אותך ואתה לא מכבד את היושב-ראש.
דוד ביטן: זו התוצאה של מה שאתה עושה.
<ארבל אסטרחן: אני סבורה שאין מניעה שוועדת הכנסת תשנה את החלטתה, גם מסיבה עובדתית שקרתה במקרה הזה וגם באופן עקרוני.
<ארבל אסטרחן: קודם כול, מבחינה עובדתית, אני רוצה להזכיר שבדיון הראשון שהתקיים פה היו דיבורים על כך שיכול להיות שיהיו שינויים במשך השבוע.
<ארבל אסטרחן: למשל, דובר לא מעט, היו דרישות של חברי כנסת שהנושא של הגיוס יעלה אולי לקריאה שנייה ושלישית, ונשאלה כאן שאלה האם רוצים להביא את הנושא של ההצבעות השמיות.
<ארבל אסטרחן: ואז נאמר גם על-ידי, ואני לא זוכרת אם רק על-ידי- -
דוד ביטן: גם על-ידי.
<ארבל אסטרחן: - -שאם ירצו לעשות שינוי בסדר היום יצטרכו לבוא עוד פעם לוועדה, אבל אחרי שתתחיל ההצבעה לא ניתן לשנות שום דבר.
דוד ביטן: זה לא המצב.
<ארבל אסטרחן: זה נאמר כמה פעמים.
<ארבל אסטרחן: אמרו: אם תתחיל ההצבעה וידרשו- - -
דב חנין: אז אין הגבלה על נושאים חדשים בוועדות הכנסת.
דב חנין: גמרנו.
<ארבל אסטרחן: זה לא מה שאמרתי.
<ארבל אסטרחן: גם במקרה הזה אני לא חושבת שוועדת הכנסת שקיבלה לפני שבוע החלטה לא יכולה לקבל החלטה עכשיו.
דוד ביטן: עכשיו אגיד מה השינויים שאני רוצה לעשות, ואם מישהו רוצה להתייחס, בבקשה.
איילת נחמיאס ורבין: כולנו רוצים להתייחס.
איילת נחמיאס ורבין: זה לא נושא חדש, זה נסיבות חדשות.
<קריאה: נערוך פה דיון אם זה נושא חדש או לא נושא חדש.
דוד ביטן: השינויים שאני מבקש לתקן בהחלטה הקודמת פשוטים ביותר: אחד, בניגוד לזמנים שסיכמנו, מכיוון שיש את העצרת-האזכרה לזכר בן גוריון- - -
דב חנין: פתאום נודע שבן גוריון מת.
אחמד טיבי: אגב, אני גר בטייבה, אדוני.
אחמד טיבי: אנחנו יודעים על מותו של בן גוריון מזה שנים רבות.
אחמד טיבי: מה התחדש שפתאום אתם משנים החלטה שכבר התקבלה?
אחמד טיבי: לא ידעתם שיש אזכרה לבן גוריון?
מיכל רוזין: הם חשבו שהוא קבור בהר הרצל.
דוד ביטן: אענה לך.
דוד ביטן: זה נכון, אבל מכיוון שראש ממשלת ישראל נתניהו עומד לעקוף את משך הזמן בו כיהן בן גוריון אז זה משהו מיוחד.
מיכל רוזין: הוא רוצה כבר את הקבר מוכן.
מיכל רוזין: סליחה, חס וחלילה, לא התכוונתי.
מיכל רוזין: לא הבנתי את ההשוואה.
דוד ביטן: שעה 14:45 היא ההתחלה של הדיון ביום רביעי.
דוד ביטן: בניגוד למה שכתוב, שמייד נצא להצבעות.
איילת נחמיאס ורבין: לא הבנתי.
איילת נחמיאס ורבין: אנא תגיד פעם נוספת.
דוד ביטן: שעת פתיחת הישיבה ביום רביעי תהיה 14:45 במקום 11:00.
דוד ביטן: כל הבוקר פנוי לכם, תבואו ב-14:45.
מיכל רוזין: לשם מה?
דוד ביטן: תנו לי להגיד.
דוד ביטן: כאשר אתן לך את זכות הדיבור תגידי מה שאת רוצה.
דוד ביטן: תנו לי להגיד את השינויים.
דוד ביטן: בסעיף 6 כתוב שמייד נתחיל בהצבעות.
דוד ביטן: אנחנו לא נתחיל מייד בהצבעות.
דוד ביטן: סיכמנו בזמנו, קיבלנו החלטה שביום שלישי בשעה 20:00 יתחילו לסכם.
דוד ביטן: לפיכך המשך הסיכומים יהיה גם ביום רביעי, של יושב-ראש ועדת הכספים ואולי גם של שר האוצר, נראה של מי.
יואל חסון: נמשוך זמן.
רועי פולקמן: זה לא אולי.
רועי פולקמן: ידברו יושב-ראש ועדת הכספים ושר האוצר.
דוד ביטן: ואחר-כך מייד נתחיל בהצבעה.
מרב מיכאלי: ויושב-ראש האופוזיציה.
מרב מיכאלי: אם ביום רביעי יש דיבורים אז יושב-ראש האופוזיציה ידבר ביום רביעי.
דוד ביטן: בסך הכול נקצה לעניין 45 דקות לכולם, לא יותר מזה.
דוד ביטן: הסיכומים יתחילו היום ב-20:00 וימשיכו, עוד שלושה יסכמו ביום רביעי בשעה 14:45, רבע שעה לכל אחד.
דוד ביטן: האחרון יהיה שר האוצר.
מיכל רוזין: אפשר ב-9 בבוקר.
מיכל רוזין: מה הבעיה להיות פה ב-9?
יצחק וקנין: אני חושב שיש פה איזו טעות.
יצחק וקנין: אני לא חושב שיושב-ראש האופוזיציה צריך לדבר במקרה הזה.
יצחק וקנין: זה לא ראש ממשלה שצריך לדבר אחריו.
יצחק וקנין: זה בסך הכול סיכום של יושב-ראש הוועדה ושל שר האוצר.
יצחק וקנין: אחרת, תפתח את זה לראשי המפלגות.
צחי הנגבי: הם ביקשו.
צחי הנגבי: יש דברים שהלכנו לקראתם, שהסכמנו עליהם, עשינו ג'סטה.
דוד ביטן: בבקשה, יושב-ראש הקואליציה הסכים לזה.
דוד ביטן: עכשיו הגענו לנושא העיקרי, יש 32,000 הסתייגויות.
מרב מיכאלי: יושב-ראש האופוזיציה אמור לדבר היום ביחד עם שר האוצר.
מרב מיכאלי: שר האוצר מבקש לדבר מחר.
אחמד טיבי: הם גילו רוחב-לב ובאו לקראת יושב-ראש האופוזיציה.
אחמד טיבי: אנחנו נציגי הרשימה השנייה בגודלה באופוזיציה.
אחמד טיבי: גם אנחנו מבקשים לדבר.
דוד ביטן: היו לכם יומיים לדבר.
דוד ביטן: תדברו כמה שאתם רוצים.
אחמד טיבי: גם להם היו, גם ל"עבודה" היו.
צחי הנגבי: גם סיעות הקואליציה לא מדברות.
דוד ביטן: אף אחד לא מדבר.
מיכל רוזין: אנשי הקואליציה דיברו עכשיו הרבה.
דוד ביטן: היום משעה 20:00 יהיו סיכומים ונמשיך אותם ביום רביעי.
יואל חסון: היום הסיכומים יימשכו עד מתי?
דוד ביטן: מ-8 ואילך, עד שייגמר.
דוד ביטן: הנושא הבא שאני רוצה לתקן, יש 32,000 הסתייגויות.
דוד ביטן: אני מבקש שתתקבל החלטה שניתן יהיה להצביע על קבוצת הסתייגויות בכל פעם ולא הסתייגות-הסתייגות.
דוד ביטן: יש הרי דף של תקציב.
דוד ביטן: בכל דף אפשר יהיה להצביע בנפרד.
דוד ביטן: היועצת המשפטית, תסבירי את העניין הזה, מה שדיברתי אתך.
דוד ביטן: בסופו של דבר ההצבעות על ההסתייגויות יהיו באופן מצומצם, יגיעו ל-600-700.
דוד ביטן: בבקשה, יושב-ראש הקואליציה.
צחי הנגבי: לא היינו מתכנסים כאן בהקשר הזה אילולא נערכה ספירה והסתבר שלראשונה בתולדות הכנסת אנחנו אמורים להצביע 266 שעות.
דב חנין: רק 11 יממות.
דב חנין: זה לא נורא.
צחי הנגבי: בלי בדיחות עכשיו, תן פעם אחת לדבר ברצינות.
צחי הנגבי: מספר כזה, 32,000 הסתייגויות, לא הוגש מעולם.
יואל חסון: על-ידי האופוזיציה, יש לומר.
יואל חסון: צריך להדגיש את זה.
צחי הנגבי: אם זה לטובת העשרת הדיון ולא משיכת הדיון, אז זה לא מניפולציה.
צחי הנגבי: אם זה לטובת "פיליבסטר" של הפלת הממשלה, זה לא דבר מקובל.
צחי הנגבי: ניסינו להידבר עם מי שנדברים אתו בהקשר הזה.
צחי הנגבי: בשלב זה אין הצלחה.
צחי הנגבי: לכן נצטרך להביא את הדברים להכרעה של ועדת הכנסת.
דוד ביטן: היועצת המשפטית, תוכלי להסביר?
<ארבל אסטרחן: היו מקרים בעבר שבמסגרת קביעת סדרי דיון מיוחדים נקבעו גם סדרי דיון מיוחדים להצבעות.
<ארבל אסטרחן: נקבע בעבר – לא פעמים רבות, אבל נקבע, גם בכנסת הזאת – שכאשר יש הסתייגויות מסוג מסוים, מה שנקרא סדרת הסתייגויות, יושב-ראש הישיבה רשאי להעמיד אותן להצבעה אחת.
<ארבל אסטרחן: אם היה רוב בהצבעה האחת הזאת מצביעים הסתייגות-הסתייגות.
<ארבל אסטרחן: אם לא היה רוב, רואים את כל ההסתייגויות באותה סדרה כ"נדחו".
מיכל רוזין: לְמה את קוראת "סדרה"?
מיכל רוזין: את יכולה להבהיר?
<ארבל אסטרחן: הפעם היתה מחשבה להצביע – אנחנו מדברים רק על התקציב.
<ארבל אסטרחן: חוק התקציב מורכב מסעיפים, כאשר כל סעיף זה משרד.
<ארבל אסטרחן: יש 83 סעיפים כאלה לשנת 2015 ו-83 לשנת 2016.
<ארבל אסטרחן: ההסתייגויות הן משלושה סוגים: תוספת תקציב, הפחתה או תוכנית חדשה.
<ארבל אסטרחן: המחשבה היא על כל משרד ומשרד מה-83 האלה, על כל סעיף וסעיף להעמיד להצבעה את השאלה האם תהיה תוספת, האם תהיה הפחתה או האם תהיה תוכנית חדשה.
<ארבל אסטרחן: אם יש רוב לתוספת – מצביעים אחת-אחת על כל התוספות.
<ארבל אסטרחן: כנ"ל במקרים האחרים.
<ארבל אסטרחן: כך לחוד על שנת 2015 ואחר-כך על שנת 2016.
דוד ביטן: קיבלתם הסבר.
מרב מיכאלי: זה בינתיים, אבל אנחנו שומרים לנו את הזכות להירשם ולבקש לדבר בהמשך.
דוד ביטן: קודם כול, לחברי הוועדה יש יתרון.
דוד ביטן: השיטה היא שחברי הוועדה מדברים ראשונים ואחר-כך חברים אחרים.
מכלוף מיקי זוהר: יואל חסון, איזה דבר שנון תוכל להגיד עכשיו כדי שתוכל לשנות את הרעיון?
מכלוף מיקי זוהר: מעבר לעובדה שאנחנו כל-כך יודעים שאתה רוצה להפיל את הממשלה, מה הדבר השנון שתוכל עכשיו להגיד כדי לשכנע?
דוד ביטן: הוא חייב להגיד משהו.
איילת נחמיאס ורבין: אתה יודע שיבוא משהו מעניין.
מכלוף מיקי זוהר: משהו שנון, משהו שיש בו משמעות, לא סתם לדבר.
דוד ביטן: אני מבקש ממך, תעקוף אותו, את מה שהיה בוועדת הכספים.
יואל חסון: אני לא מתחרה במיקי זוהר, קטונתי.
יואל חסון: הוא עשה עבודה יפה בוועדת הכספים.
יואל חסון: הוא הבהיר לקהל שהוא מייצג הרבה כסף.
יואל חסון: זה יפה מאוד.
יואל חסון: לגופו של עניין, אני מבין את המציאות כפי שהציג אותה יושב-ראש הקואליציה, מבחינת היקף השעות שהוא באמת לא הגיוני ולא סביר.
יואל חסון: מצד אחד, אני רוצה להתריע בפני חברי הכנסת.
יואל חסון: בכל זאת ההסתייגויות הן כלים פרלמנטריים חשובים ביותר ובסיסיים בהיגיון של תהליך העברת התקציב.
יואל חסון: כאשר אתה לוקח – לא משנה כמה הסתייגויות יש, ואני שמח שהאופוזיציה על כל חלקיה הצטיינה ובאמת הגישה יותר מ-30,000 הסתייגויות, זה לא היה עד כה מעולם.
רועי פולקמן: צריך להיות בהן תוכן, אתה יודע.
יואל חסון: זה לא היה מעולם.
יואל חסון: אמרתי לך, כדאי שתלמד דברים.
רועי פולקמן: אתה יכול להצטיין בלהגיש הרבה הסתייגויות.
רועי פולקמן: כתוב שם: "0.1, 0.2".
רועי פולקמן: זה תרגיל פרלמנטרי אבל המילה הצטיינות לא נכונה כאן, לא הייתי נסחף.
דוד ביטן: הם הצטיינו במספר.
רועי פולקמן: זה להגיש "על אוטומט", שהעוזרים יגישו.
יואל חסון: אני מציע לך להיות הרבה יותר צנוע בכל הקשור לביקורת על האופוזיציה.
יואל חסון: אני מאחל לך שיום אחד תחבוש את ספסלי האופוזיציה, תשב שם ותבין את זה.
מיכל רוזין: תלמד מ"יש עתיד".
מיכל רוזין: תלמד שיעור בצניעות מ"יש עתיד".
יואל חסון: אתה לא תבין כי אתה הרי איש הממסד עכשיו, אתה מייצג את שר האוצר, אתה הרי "לא רואה בעיניים".
יואל חסון: לא משנה המהות, אתה מייצג את שר האוצר.
יואל חסון: אגיד לך, במדינה דמוקרטית, מה לעשות, יש הסתייגויות.
רועי פולקמן: שהן טכניות.
יואל חסון: והאופוזיציה עושה את העבודה שלה.
יואל חסון: אל תזלזל בעבודה הזאת.
יואל חסון: אולי יום אחד תבין את זה.
יואל חסון: אולי כשתגדל תבין.
יואל חסון: עם כל הכבוד להתחשבות – אדוני היושב-ראש, חשוב לי שתקשיב לי.
יואל חסון: חבר הכנסת פולקמן, אמרתי לך, כדאי שתקשיב.
איילת נחמיאס ורבין: יש מספיק הסתייגויות רציניות.
יואל חסון: כאשר אני הייתי במצבך הקשבתי יותר, האמן לי.
רועי פולקמן: אל תטיף.
רועי פולקמן: אני מקשיב לך בקשב רב אבל אל תטיף.
יואל חסון: אתה מטיף.
יואל חסון: אתה לא מבין בכלל את הרוח של הבית הזה.
יואל חסון: אתה חושב שאנחנו מין פקידים פרלמנטריים שאמורים להצביע "כן, כן, כן" כי מישהו אומר לנו לעשות את זה.
רועי פולקמן: כשיש הסתייגות עניינית אני מתייחס אליה בענייניות.
יואל חסון: אנחנו לא פקידים פרלמנטריים, אדוני.
מרב מיכאלי: גם "יש עתיד" חשבו כך כשהם היו בקואליציה.
יואל חסון: אולי אתה פקיד פרלמנטרי.
יואל חסון: אנחנו לא פקידים פרלמנטריים.
רועי פולקמן: לא נכון, אנחנו מאוד ענייניים בדיונים, מאוד.
רועי פולקמן: אם יש הסתייגויות רציניות- - -
מיכל רוזין: חלק מן הענייניוּת זה להבין את הפרלמנטריזם ואת הדמוקרטיה.
מרב מיכאלי: לפעמים אתם ענייניים.
רועי פולקמן: את יודעת כמה אנחנו רציניים.
מרב מיכאלי: אתם מחליטים מה בעיניכם ענייני ומה לא.
מרב מיכאלי: אתם מתבלבלים לחשוב שכאשר אתם בקואליציה אז יש לכם זכות להחליט מה ענייני ומה לא.
רועי פולקמן: חס וחלילה.
רועי פולקמן: את יודעת שלכתוב סתם מספרים זה לא הסתכלות רצינית.
מרב מיכאלי: כאשר אתה תהיה באופוזיציה אני מקווה בשבילך שתעשה- - -
דוד ביטן: כמה מההסתייגויות אתה כתבת?
יואל חסון: אלפים.
מכלוף מיקי זוהר: תשאל את העוזרים.
מכלוף מיקי זוהר: אל תדבר אתו.
יואל חסון: אדוני, אזכיר לך, בתחילת דרכך הייתי מורה הנבוכים שלך בתקנון הכנסת.
יואל חסון: אני חייב להגיד שמאז אתה כבר עפת למעלה.
דוד ביטן: לא היית מורה נבוכים שלי.
דוד ביטן: אתה היית טוען טענות ואני הייתי מסתכל בתקנון.
יואל חסון: אתה עפת למעלה והתקנון עף אתך.
דוד ביטן: אני יכול להפריע לך לרגע?
דוד ביטן: חבר הכנסת פולקמן, בנושא הגדרת מספר השרים, אתה יודע מה ההסתייגות שאהבתי הכי הרבה: "במקום 'שר בלי תיק' יבוא 'תיק בלי שר' ".
דוד ביטן: זו היתה אחלה הסתייגות.
מיכל רוזין: היו עוד הסתייגויות הרבה יותר יצירתיות.
איילת נחמיאס ורבין: כפי שאומרים" "הפוסל, במומו פוסל".
איילת נחמיאס ורבין: אני מציעה שתבדקו את עצמכם לגבי שר בלי תיק.
יואל חסון: לחבר הכנסת פולקמן אני רוצה להסביר, כאשר יש הסתייגות, גם ההסתייגות שדיברתם עליה, כאשר היא במקרה עוברת בכנסת, מה לעשות, כל התקציב שלך נופל והממשלה מוחקת את החוק הזה.
יואל חסון: זאת מטרתנו, מה לעשות.